Штатхолдер
Штатхолдер () је била титула заједничког представника низоземских провинција током постојања Хабзбуршке Низоземске и касније, током постојања Низоземске републике.

Историја 
Титула штатхолдера или генералног гувернера уведена је током хабзбуршке владавине над Низоземском. Штатхолдер је био представник владара у земљи. Први штатхолдер Низоземске био је Гијом де Крој, представник Филипа I. Цар Карло је на положај штатхолдера поставио своју тетку Маргарету, а касније и сестру Марију. Функција штатхолдера задржала се и након избијања Осамдесетогодишњег рата. Био је то један од органа нове државе. Штатхолдер као представник неколико провинција учествује у уобличавању политике и обавља дужност капетана поморских и копнених снага. У његовој функцији савременици виде монархистичку установу. Функција је била резервисана за породицу Орански-Насауски. Први штатхолдер Низоземске био је Вилијам I Орански, познатији као Вилијам Ћутљиви. Он је 1584. године убијен. Наследио га је син Морис, један од најспособнијих војсковођа са почетка 17. века. Вилијам Ћутљиви и његов син Морис су показивали склоност да Низоземску претворе у монархију, али је отпор био сувише јак. Мориса је наследио син Фредерик (1625-1647), а њега Вилијам II. Титула штатхолдера је постала наследна. Последњи штатхолдер Низоземске, Вилијам V Орански, побегао је 1795. године у Британију, пред француском инвазијом. Од територија Низоземске републике формирана је нова, Батавијска република.

Штатхолдери Хабзбуршке Низоземске 
 1506–1507 Гијом де Крој
 1507–1530 Маргарита од Аустрије
 1531–1555 Марија од Угарске
 1555–1559 Емануел Филиберт
 1559–1567 Маргарета од Парме
 1567–1573 Фернандо Алварез де Толедо
 1573–1576 Луис де Рикенсис
 1576–1578 Хуан од Аустрије
 1578–1581 Александар Фарнезе

Штатхоледери Низоземске републике 
 1581-1584 Вилијам I Орански
 1585-1625 Морис Орански
 1625-1647 Фредерик Орански
 1647-1650 Вилијам II Орански
 1672-1702 Вилијам III Орански
 1711-1747 Вилијам IV Орански
 1751-1795 Вилијам V Орански

Извори 
 

Историја Холандије у новом веку
Историја Луксембурга у новом веку
Историја Белгије у новом веку